
Disgrifiad Swydd: Cynorthwy-ydd Ymchwil

	Coleg/Ysgol:
	Cyfadran y Dyniaethau a'r Gwyddorau Cymdeithasol

	Adran/Pwnc:
	Yr Adran Addysg ac Astudiaethau Plentyndod

	Cyflog:
	£34,610 y flwyddyn ynghyd â buddion pensiwn USS

	Oriau gwaith: 
	14 awr yr wythnos – rhan-amser

	Contract:
	Swydd am gyfnod penodol o 7 mis yw hon

	Lleoliad:
	Bydd deiliad y swydd hon yn gweithio ar Gampws Singleton / o bell  



	Cyflwyniad
	Mae'r swydd hon wedi'i hariannu gan y Cyngor Ymchwil Economaidd a Chymdeithasol er mwyn cefnogi gweithgareddau effaith mewn perthynas â chanlyniadau addysgol plant sydd â phrofiad o ofal, a Model Ysgol Rithwir Cymru. 
Bydd pobl yn aml yn drysu rhwng y Model Ysgol Rithwir a dysgu ar-lein neu addysgu o bell. Fodd bynnag, nid dyna yw ei ffocws. Mae'r Model Ysgol Rithwir yn ddull sefydledig o gefnogi plant sydd wedi bod mewn gofal, h.y. wedi cael eu symud wrth eu teuluoedd, gyda'u cynnydd a'u profiadau addysgol. Yn dilyn rhaglen beilot y buddsoddwyd £1.2miliwn ynddi yng Nghymru, mae chwech awdurdod lleol yn gweithredu'r Model Ysgol Rithwir, ac mae gan bob awdurdod lleol Bennaeth Ysgol Rithwir a thîm gweithgar.  Mae Penaethiaid yr Ysgol Rithwir, a elwir yn VSH, yn gweithio'n uniongyrchol gyda phenaethiaid ysgolion prif ffrwd ac ysgolion ac amgylcheddau arbenigol i drafod profiadau, cynnydd a chanlyniadau eu disgyblion presennol sydd â phrofiad o ofal. Mae'r 16 awdurdod lleol arall yn gweithredu modelau gwahanol gan gynnwys Cydlynwyr Plant Sy'n Derbyn Gofal neu Ymgynghorwyr Gwella Ysgolion. 
O gymharu â Lloegr, a'r Alban i ryw raddau, mae gan Gymru system gymorth eithaf tameidiog ar gyfer plant sydd â phrofiad o ofal. Mae ymchwil wedi amlygu pryderon ynghylch anghyfiawnder tiriogaethol ar gyfer plant sydd â phrofiad o ofal, tra bod rhai plant yn cael cymorth addysgol gwell, yn ddibynnol ar yr awdurdod lleol y maen nhw'n rhan ohono. I roi ychydig o gyd-destun, mae plant sydd â phrofiad o ofal yn wynebu anghyfiawnder addysgol ar draws y DU, gydag 17% yn ennill 5 gradd A* - C, o’i gymharu â 54% o'r holl ddisgyblion yng Nghymru. Yn ogystal â hyn, maen nhw'n wynebu risg uwch o gael eu diarddel neu eu gwahardd (1 mewn 3), yn profi anghenion addysgol arbennig (3 mewn 4), yn symud ysgol (1 mewn 4), a phrydau ysgol am ddim (1 mewn 2) (Lowthian et al., 2026). Yn dilyn y rhaglen beilot y buddsoddwyd £1.2 miliwn ynddi, mae gweithredu'r Model Ysgol Rithwir yng Nghymru yn parhau i fod yn anghyson ac nid oes ganddo welededd cenedlaethol na chyfeiriad strategol cyson; nid oes strategaeth genedlaethol wedi cael ei hadnewyddu ar gyfer dysgwyr sydd â phrofiad o ofal ers 2016. Heb eiriolaeth a thystiolaeth barhaus, mae perygl y bydd cynnydd yn stopio.
Mae'r prosiect hwn yn mynd i'r afael â'r bwlch hwn drwy gadarnhau tystiolaeth, cryfhau rhwydweithiau proffesiynol a datblygu digwyddiad ac adnodd sy'n ymwneud â chynnydd Model Ysgol Rithwir Cymru.

	Gwybodaeth gefndirol 
	Mae'r Adran Addysg ac Astudiaethau Plentyndod yn adran fywiog sy'n weithgar o ran ymchwil ac sy'n darparu profiadau addysgol o'r cyfnod sylfaen hyd at lefel ddoethurol.  Mae gan yr Adran hanes cryf o ymchwil addysgol.  Prif Ymchwilydd y prosiect hwn yw Dr Emily Lowthian. 

	
Prif Ddiben y Swydd: 

	1. Trefnu'r elfen weinyddol ar gyfer digwyddiad sy'n dod ag ymarferwyr yng Nghymru ynghyd sy'n gyfrifol am ddysgu plant sydd â phrofiad o ofal er mwyn rhoi diweddariadau ar yr ymchwil, llywodraethiant a chyfeiriadau polisi'r Model Ysgol Rithwir. Mae'n cynnwys trefnu Eventbrite, gwahodd mynychwyr, trefnu siaradwyr ac archebu lleoliadau ac arlwyo.
2. Cefnogi datblygiad rhwydwaith Model Ysgol Rithwir yng Nghymru er mwyn rhannu arferion da a diweddariadau ledled Cymru.
3. Cydweithio ar adroddiad sy'n myfyrio ar ddatblygiad Ysgolion Rhithwir yng Nghymru er mwyn parhau i adeiladu ar y sylfaen dystiolaeth; nid yw'r sylfaen dystiolaeth yng Nghymru wedi cael ei datblygu'n ddigonol, yn enwedig o gymharu â Lloegr a'r Alban.
4. Bod yn hunangymhellol, cymhwyso a defnyddio eich menter eich hun, ceisio dod o hyd i ffyrdd addas o ymdrin â heriau a gofyn am arweiniad pan fo angen.
5. Defnyddio creadigrwydd i ddadansoddi a dehongli ymchwil a dod i gasgliadau ar sail y canlyniadau.
6. Rhyngweithio'n gadarnhaol ac yn broffesiynol â chydweithredwyr a phartneriaid eraill yn y tîm, mewn mannau eraill yn y Brifysgol, a'r tu hwnt yn y llywodraeth, y trydydd sector a'r byd academaidd.
7. Bod yn ymwybodol o ddatblygiadau yn y maes o safbwynt technegol a phenodol a'r maes pwnc ehangach a'r goblygiadau ar gyfer cymwysiadau masnachol a'r economi wybodaeth neu’r byd academaidd. 

	
Dyletswyddau Cyffredinol
	8. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol 
9. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd er mwyn lleihau risgiau ac effeithiau sy'n deillio o weithgarwch y swydd
10. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.

	Manyleb Person

	Meini Prawf Hanfodol: 
1. Cymhwyster ôl-raddedig mewn Addysg, Plentyndod neu Ofal Cymdeithasol - neu'r Gwyddorau Cymdeithasol yn ehangach.
2. Wedi cynnal ymchwil flaenorol ym maes Addysg, Plentyndod neu Ofal Cymdeithasol - neu'r Gwyddorau Cymdeithasol yn ehangach.
3. Tystiolaeth o fynd ati'n rhagweithiol i ysgrifennu a chyhoeddi papurau ymchwil, yn enwedig ar gyfer cyfnodolion a adolygir gan gymheiriaid. 
4. Tystiolaeth o sgiliau trefnu ac arweinyddiaeth.
5. Ymrwymiad i ddatblygiad proffesiynol parhaus.
Yr Iaith Gymraeg: (dileer fel y bo'n briodol)
Lefel 1 - Mae ychydig o Gymraeg yn ofynnol.

I gael rhagor o wybodaeth am Lefelau'r Iaith Gymraeg, gweler y dudalen we Asesiad o Sgiliau Iaith Gymraeg, sydd ar gael yma.
Meini Prawf Dymunol
6. Profiad blaenorol o weithio gydag ymarferwyr ym maes Addysg neu Ofal Cymdeithasol.
7. Rhugl yn y Gymraeg (Lefel 3)


	Gwybodaeth Ychwanegol
	Ymholiadau anffurfiol: e.m.lowthian@abertawe.ac.uk  
Mae'r Brifysgol yn ymrwymedig i gefnogi a hyrwyddo cydraddoldeb ac amrywiaeth yn ei holl arferion a gweithgareddau. Rydym yn ymdrechu i greu amgylchedd cynhwysol a chroesawn geisiadau gan ymgeiswyr amrywiol o'r grwpiau nodweddion gwarchodedig canlynol: oedran, anabledd, ailbennu rhywedd, priodas a phartneriaeth sifil, beichiogrwydd a mamolaeth, hil (gan gynnwys lliw croen, cenedligrwydd, tarddiad ethnig a chenedlaethol), crefydd a chred, rhyw, tueddfryd rhywiol. Mae dynion wedi'u tangynrychioli yn y maes ymchwil hwn, felly byddem yn croesawu ceisiadau am y swydd hon gan ddynion yn benodol. Hefyd, mae unigolion o gefndiroedd Du, Asiaidd a Lleiafrifoedd Ethnig (BAME) wedi'u tangynrychioli a byddem yn annog ceisiadau gan y grwpiau hyn. Penodir ar sail teilyngdod bob amser.

